Štev.: 900-162/2011-3

Datum: 14.9.2011

# Z A P I S N I K

7. seje Sveta Četrtne skupnosti Golovec, ki je bila v ponedeljek 13.6.2011 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Zinka Breskvar, Aleksander Brezigar, Aleš Dakić, Gregor Feist, Viljem Klemenc, Anton Kastelic, Aleš Kužnik,Igor Pigac in Danijel Ljubo Žitnik

**OSTALI PRISOTNI**: krajani Hrušice ter Vesna Stojanović in Majda Cestnik, javni uslužbenki Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **9** članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 6. seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Poročilo Organizacijskega odbora za pripravo in izvedbo prireditve »Dan ČS Golovec«
4. Poročilo Komisije za promet:
* pobude za pripravo plana prometnih ureditev 2011-2014
* rezultati ankete glede cestnih ovir na Poti v dolino
1. Razno

Navzočih je bilo 9 članov sveta.

Opredeljenih je bilo 9 članov sveta.

Za predlagani dnevni red je glasovalo 9 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 6. SEJE SVETA ČS GOLOVEC**

Gradivo so člani sveta prejeli z vabilom za sejo.

Na predlog zapisnika ni bilo pripomb in predsednik Sveta je dal na glasovanje

**PREDLOG SKLEPA 1/7:**

**Svet Četrtne skupnosti Golovec potrjuje zapisnik 6. seje Sveta ČS Golovec.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Izgradnja kanalizacije v Spodnji Hrušici – pobuda občanov**

Seje so se udeležili predstavniki občanov Spodnje Hrušice (seje Sveta so javne) in predstavili problem izgradnje kanalizacije. V razpravi so izpostavili oz. želeli odgovore na vprašanja glede omenjenega projekta:

* kdo v ČS je zadolžen za projekt in kdo nastopa v civilni iniciativi za izgradnjo omrežja,
* kakšna so stališča in predlogi MOL,
* pojasnilo strokovne službe, ki je izvedla razpis za izdelavo PGD in PZI,
* vpogled v projekt Biroja za komunalo d.o.o., ki je bil izbran v razpisu

Predsednik sveta Aleš Dakić je pojasnil, da je Svet ČS Golovec omenjeno problematiko že obravnaval in na pristojne službe MOL tudi posredoval sklep, ki ga je Svet ČS sprejel na 4. seji (3.3.2011). Prisotne je seznanil z odgovorom Službe za razvojne projekte in investicije, MOL, in sicer:

**“Za izdelavo projektne dokumentacije za izvedbo (PZI) morata biti izpolnjena dva pogoja:**

* **Javno podjetje Vodovod kanalizacija je v poročilu o opravljeni interni reviziji projektne dokumentacije PGD ugotovilo, da je za ustrezno ureditev odvoda komunalne odpadne vode iz območja Zgornje in Spodnje Hrušice potrebno predhodno zgraditi kanal po Litijski cesti z navezavo na zbiralnik B2 pred Fužinskim mostom,**
* **Pridobitev privatnih zemljišč, po katerih potekajo določeni odseki predvidene kanalizacije in vodovoda, ki se jim ni mogoče izogniti. Dogovori z lastniki zemljišč o odkupu lahko trajajo več let.”**

Prisotni predstavniki občanov so bili mnenja, da odgovor SRPI, MOL ni popoln in zahtevajo od pristojnih služb MOL, da podajo konkreten odgovor in terminski načrt za izvedbo projekta. Pripravljeni so tudi pomagati pri postopkih za odkup zemljišč (pogovori z lastniki).

Po razpravi je dal predsednik Sveta na glasovanje **PREDLOG SKLEPA 2/7:**

**Svet ČS Golovec se je seznanil s pobudo, stališči in predlogi občanov Hrušice glede problematike izgradnje kanalizacije v Spodnji Hrušici in sprejel sklep, da na eno izmed naslednjih sej povabi predstavnike pristojnih oddelkov in služb MOL in g. Kranjca, ki je sodeloval pri pripravi projektne dokumentacije.**

**Svet ČS Golovec bo pri oblikovanju rebalansa proračuna za leto 2011 podal predlog za zagotovitev sredstev za pripravo potrebne dokumentacije in izvedbo postopkov za pričetek izgradnje kanalizacije v Spodnji Hrušici (služnost).**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**2. Pobuda občana – anketa o cestnih ovirah na Poti v dolino**

Seje se je udeležil g. ……………………….., ki je na ČS Golovec posredoval dopis glede prometne ureditve Poti v dolino, na podlagi izvedene ankete o ustreznosti cestnih grbin. Svetu ČS Golovec je predstavil vsebino svoje pobude in predlogov.

Predsednik Sveta Aleš Dakić je prisotne seznanil z rezultati izvedene ankete, v kateri se je večina (2/3 anketiranih) izjasnilo za odstranitev obstoječih ovir, zato je predlagal, da se želja občanov upošteva.

V razpravi so člani Sveta izrazili razumevanje za želje stanovalcev Poti v dolino. Istočasno so poudarili, da so bile ovire postavljene na podlagi pobude velike večine stanovalcev Poti v dolino zaradi zagotovitve varnosti v prometu (nesreče, poškodbe lastnine-ograje, prehitra vožnja….) in kljub rezultatu ankete so mnenja, da je varnost v prometu na Poti v dolino še vedno problematična, zato bi odstranitev ovir stanje samo še poslabšala oziroma vrnila v prvotno stanje, zaradi česar je bila prvotna pobuda sploh podana. Istočasno pa je rezultat zadnje ankete jasno pokazal, da je trenutna rešitev neprimerna. Svetniki so podali predloge, ki so navedeni v predlogu sklepa.

Zato je dal predsednik Sveta na glasovanje **PREDLOG SKLEPA 3/7:**

**Svet ČS Golovec se je seznanil z rezultati izvedene ankete o ustreznosti cestnih ovir na Poti v dolino in na podlagi predlogov podanih v razpravi pristojnemu oddelku Mestne uprave MOL predlaga:**

* **predlog za omejitev tonaže na 3,5t,**
* **postavitev širših ovir,**
* **preveriti veljavnost uporabnega dovoljenja za prevozništvo Makše in predlog za prestavitev parkirišča za tovornjake na bolj primerno lokacijo izven naselja**
* **prestavitev določenih ovir na bolj primerno lokacijo (stran od objektov).**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**PREDLOG SKLEPA 4/7:**

**Svet ČS Golovec predlaga pristojnemu oddelku mestne uprave MOL, izvedbo povišanega prehoda za pešce v križišču Hruševske ceste in Ceste v Bizovik.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**3. Pobuda za podporo ČS Golovec**

Na ČS smo prejeli dopis občana …………., s katerim prosi za podporo ČS Golovec v prizadevanjih občanov za spremembo namembnosti parcel v Bizoviku v zazidljive. V vednost je posredoval tudi dopis, ki so ga krajani Bizovika posredovali Županu MOL.

Predsednik Sveta je dal na glasovanje **PREDLOG SKLEPA 5/7:**

**Svet ČS Golovec se je seznanil s pobudo krajanov Bizovika in podpira želje občanov. Svet ČS Golovec na Ministrstvo za kmetijstvo, gozdarstvo in prehrano ter v vednost Županu MOL posreduje dopis, prav tako pa izraža interes in željo po prisotnosti predstavnikov ČS Golovec na sestankih, na katerih se bo omenjena problematika obravnavala.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**4. Vloga ŠD Mulc za najem velike dvorane v objektu Pot do šole 2a – mnenje ČS**

 **Golovec**

**PREDLOG SKLEPA 6/7**

**Svet ČS Golovec je obravnaval vlogo ŠD Mulc in meni, da je vsebina programa v interesu ČS Golovec, saj gre za športno vadbo otrok, v katerega je vključenih veliko otrok z območja ČS Golovec (predvsem predšolskih otrok), zato ne vidi razloga, da se ŠD Mulc v okviru razpoložljivih možnosti ne odobri uporaba dvorane. Program ni vključen v finančni načrt ČS Golovec, sovpada pa z ciljem ČS s področja športa, ki je vključevanje čim večjega števila otrok in mladine v športne programe, ki se izvajajo na območju četrtne skupnosti.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**5. Registracija Strelskega društva Strelec naslovu Bizoviška 6**

Podpredsednica Sveta Zinka Breskvar je vnovič postavila vprašanje o možnosti registracije društva na naslovu Zadružnega doma v Bizoviku.

**PREDLOG SKLEPA 7/7:**

**Svet ČS Golovec na Službo za lokalno samoupravo MOL posreduje prošnjo za preučitev možnosti registracije Strelskega društva Strelec na naslovu Bizoviška 6 oziroma za odgovor in razlog, zakaj registracija ni možna.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**6. Pobuda Danijela Ljuba Žitnika – pregled realizacije sklepov Sveta ČS Golovec**

Član Sveta Danijel Ljubo Žitnik je podal predlog, da se v jesenskem času skliče redna ali izredna seja Sveta, na kateri bi obravnavali samo točko “Pobude in predlogi članov sveta in občanov ČS Golovec” oziroma “poročilo o realizaciji sklepov sprejetih na sejah Sveta”.

**PREDLOG SKLEPA 8/7:**

**Svet ČS Golovec pooblašča strokovno službo SLS MOL, da pripravi poročilo o realizaciji sklepov in aktivnosti Sveta ČS Golovec v obdobju od 1.1.2011 do 30.6.2011.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD3**

**POROČILO ORGANIZACIJSKEGA ODBORA ZA PRIPRAVO IN IZVEDBO PRIREDITVE »DAN ČS GOLOVEC«**

Poročilo o razgovoru (6.6.2011) Organizacijskega odbora… in predstavnikov društev, organizacij in ustanov je podal predsednik Sveta Aleš Dakić. Na razgovoru je bilo dogovorjeno, da društva do konca meseca junija na sedež ČS Golovec posredujejo svoje predloge in materialne potrebe za izvedbo prireditve Dan ČS Golovec, ki bo 21.9.2011.

Pred izvedbo prireditve bo na ČS Golovec potekal še zadnji razgovor z društvi (7.9.2011), na katerem se bomo dogovorili o vseh podrobnostih.

**PREDLOG SKLEPA 9/7:**

**Svet ČS Golovec se je seznanil s poročilom Organizacijskega odbora za pripravo in izvedbo prireditve Dan ČS Golovec.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD4**

**POROČILO KOMISIJE ZA PROMET:**

* **POBUDE ZA PRIPRAVO PLANA PROMETNIH UREDITEV 2011-2014**
* **REZULTATI ANKETE GLEDE CESTNIH OVIR NA POTI V DOLINO**

**1. Pobude za pripravo plana prometnih ureditev 2011-2014**

Predsednik Sveta Aleš Dakić je podal poročilo z 2. seje Komisije za promet, ki je bila 9.6.2011. Na seji je komisija obravnavala zbirni pregled pobud ČS Golovec, ki ga je na podlagi predloga Sveta ČS Golovec pripravil Odsek za promet, OGDP MOL in ga na ČS posredoval v ponovno obravnavo, pregled in potrditev.

Predsednik Sveta je člane Sveta seznanil z dodatnimi predlogi prometnih ureditev za območje ČS Golovec, ki so ga pripravili člani komisije.

V razpravi so člani Sveta podali še nekaj predlogov in po razpravi je dal predsednik Sveta na glasovanje **PREDLOG SKLEPA 10/7:**

**Svet ČS Golovec se je seznanil s poročilom Komisije za promet in predlogom prometnih ureditev za območje ČS Golovec za obdobje 2011-2014. Zbirni pregled prometnih ureditev, ki ga je na podlagi že posredovanih predlogov ČS Golovec pripravil Odsek za promet OGDP MOL, se dopolni s predlogi Komisije za promet in s predlogi Sveta ČS Golovec podanimi v razpravi. Preglednica je sestavni del zapisnika.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**2. Rezultati ankete glede cestnih ovir na Poti v dolino**

Predsednik Sveta je pojasnil, da je bila ta točka že obravnavana ob obravnavi pobude občana ………………….pod 2. točko dnevnega reda “Pobude in predlogi članov Sveta in občanov ČS Golovec”

**5**

**RAZNO**

**1. Plan malih del ČS Golovec 2011- spremembe**

Predsednik Sveta je člane Sveta seznanil, da je zaradi dolgotrajnih postopkov oziroma ukinitve določenih del, ki so bile predlagane v Planu malih del ČS Golovec 2011” potrebno določiti nadomestne naloge. S strokovno službo SLS je na podlagi veljavnih cenikov in opisom del in na podlagi terenskega ogleda pripravil predlog sprememb PMD 2011, in sicer:

1. Sprememba prvotnega predloga (2. točka /postavitev stojal za kolesa v znesku 1.282

 eur) zaradi dejstva, da sta obe predlagani lokaciji (Bizoviška 6 in Pot do šole 2a),

 ena v celoti in druga v delni zasebni lasti. Ker bi bilo potrebno pridobiti soglasja lastnikov

 in dolgotrajnosti postopka, se je Svet ČS Golovec odločil za izvedbo nadomestne naloge,

 in sicer:

|  |  |
| --- | --- |
| **MALO DELO – OPIS** | **ZNESEK** |
| 1. Zasaditev žive meje (15 m) na zelenici ob Parmski cesti v bližini objekta Ob Sotočju 2
 | 212,40 EUR |
| 1. Sadike žive meje »Carpinus betulus« (gaber) – 30 sadik
 | 71,60 EUR |
| 1. Odstranjevanje grmovnic za Zadružnim domom v Bizoviku in različnih lokacijah na območju ČS Golovec – 145 kosov
 | 998,00 EUR |
|  |  |

2. Sprememba prvotnega predloga (5. točka /postavitev treh betonskih korit za rože v

 znesku 238,00 eur) zaradi pridobljene informacije OGDP, da se betonska korita

 več ne postavljajo, problem je tudi nadaljnje vzdrževanje. Svet ČS Golovec se je odločil

 za izvedbo nadomestne naloge, in sicer:

 **POSTAVITEV DVEH KLOPI BREZ NASLONA** (dobava in montaža nove klopi) na igrišču

 III. kategorije,nasproti objektov Jakčeva 34 in 36 v skupnem znesku 225,75 eur.

**PREDLOG SKLEPA 11/7:**

**Svet ČS Golovec potrjuje predlog sprememb in dopolnitev Plana malih del ČS Golovec za leto 2011.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**Dnevni red je bil izčrpan in predsednik je sejo zaključil ob 20.10 uri.**

Zapisala: Aleš Dakić

Vesna Stojanović Predsednik sveta

 Četrtne skupnosti Golovec